recursal/SuperWikiNEXT-32B huggingface dataset:
פירוש נוסף ערך זה עוסק בדמות מקראית, בתו של איוב. אם התכוונתם למשמעות אחרת, ראו קציעה (פירושונים).

> 
> יג וַיְהִי לוֹ שִׁבְעָנָה בָנִים וְשָׁלוֹשׁ בָּנוֹת. יד וַיִּקְרָא שֵׁם הָאַחַת יְמִימָה וְשֵׁם הַשֵּׁנִית קְצִיעָה וְשֵׁם הַשְּׁלִישִׁית קֶרֶן הַפּוּךְ. טו וְלֹא נִמְצָא נָשִׁים יָפוֹת כִּבְנוֹת אִיּוֹב בְּכָל הָאָרֶץ וַיִּתֵּן לָהֶם אֲבִיהֶם נַחֲלָה בְּתוֹךְ אֲחֵיהֶם.
> 
> — ספר איוב, פרק מ"ב, פסוקים י"ג–ט"ז
> 

איוב ובנותיו, ציור מעשה ידי ויליאם בלייק מוצג בגלריה הלאומית בלונדון
**קְצִיעָה** היא דמות מקראית, בתו של איוב. שמה מופיע באפילוג לסיפורי ספר איוב. קציעה נולדה לאחר שה' השיב לאיוב את כל רכושו ומעמדו לאחר הניסיונות בהם ניסה אותו. מסופר כי לקציעה היו עוד שבעה אחים אשר שמם אינו ידוע ושתי אחיות הבכירה ימימה, והצעירה קרן הפוך. המקרא מציין את שמות הבנות שנולדו לאיוב ולא את שמות הבנים. עוד מוסיף המקרא ומציין כי ניתנה לאחיות ובכללן לקציעה נחלה "בתוך אחיהן".

סוף הסיפור אינו מספר בשמות בניו של איוב. המחבר המקראי מוסיף כי:" וְלֹא נִמְצָא נָשִׁים יָפוֹת, כִּבְנוֹת אִיּוֹב--בְּכָל הָאָרֶץ; וַיִּתֵּן לָהֶם אֲבִיהֶם נַחֲלָה, בְּתוֹךְ אֲחֵיהֶם". ייתכן כי בהערת המחבר על אודות יופיין של בנות איוב קיימים שרידים מספר איוב החיצוני המספרים בשבח בנותיו של איוב.

מדרש שמה
--------

יש שפירשו את השם קציעה מן הצמח "Laurus casia". התבנית "קְצִיעוֹת" מופיעה בספר תהילים, פרק מ"ה, פסוק ט'. מצודת ציון ואחרים פירשו את הפסוק בתהילים "מור ואהלות קציעות" - שמות מיני בושם. שמותיהן של בנות איוב ובכללן זה של קציעה, ניטלו מיסודות הטבע. ימימה מהחי- יונה. קציעה מהצומח, "שהיה ריחה נודף כקציעה (בבא בתרא ט"ז, ב') וקרן הפוך מן הדומם - סוג של צבע. אסף הרופא פירש את המילה 'קציעות' כך "קציעות הנקראים בלשון ארם: משלחתא דבסמא ובלשון יוון נקרא כסייא פיסטולא, ובלשון ערב סליכא".

הערות שוליים
------------

1. 1 2  ספר איוב, פרק מ"ב, פסוק ט"ו
2. ↑  ישעיהו נבנצל, **איש תם וישר : לימוד ועיון בספר איוב**, ירושלים, מס, 2008, עמ' 81
3. ↑  אברהם כהנא, **איוב: מקרא מפורש**, תל אביב, מקורות, 1968, ע"מ רכז
4. ↑  זהר עמר, **צמחי המקרא: בחינה מחודשת לזיהוי כל הצמחים הנזכרים בתנ"ך לאור מקורות ישראל והמחקר המדעי**, ירושלים, ראובן מס, 2009, עמ' 184
צוות המשלחתאלכסנדר ויקטורנקואלכסנדר קאלרי
תיאור תחנת החלל מיר במזן פעילות המשלחת
**משלחת מס' 11** (ברוסית: **основная экспедиция ‏я‏-11**) הייתה משלחת לתחנת החלל מיר שפעלה מ-17 במרץ 1992 ועד ל-10 באוגוסט 1992. מפקד המשלחת היה אלכסנדר ויקטורנקו. פעילות המשלחת נמשכה 145 ימים.

הרכב המשלחת
-----------

| שם | תפקיד | חללית הגעה | 17.03.1992–10.08.1992 | חללית חזרה | הערות |
| --- | --- | --- | --- | --- | --- |
| רוסיהרוסיה אלכסנדר ויקטורנקו | מפקד המשלחת | סויוז TM-14 |  | סויוז TM-14 | חבר משלחת מס' 11 מפקד חלליית "סויוז TM-14" |
| רוסיהרוסיה אלכסנדר קאלרי | מהנדס טיסה | סויוז TM-14 |  | סויוז TM-14 | חבר משלחת מס' 11 |

פעילות המשלחת
-------------

חללית עם חברי המשלחת המשלחת שוגרה ב-17 במרץ וב-19 במרץ היא התחברה לתחנת החלל מיר. בתחנת החלל פעלה משלחת מס' 10 בפיקוד אלכסנדר וולקוב. החל הליך העברת אחריות למשלחת החדשה.

ביחד עם חברי המשלחת לתחנת החלל הגיע קלאוס-דיטריך פלאדה טס לחלל כנציג גרמניה. הוא ביצע מספר רב של מחקרים בתחום הרפואה, ביולוגיה, פיזיקה ותורת החומרים במסגרת תוכנית MIR-92.

ב-25 במרץ חללית סויוז TM-13 עזבה את תחנת החלל ביחד עם חברי משלחת מס' 10 וקלאוס-דיטריך פלאדה. אחריות על תחנת החלל עברה למשלחת מס' 11 שהחלה בפעילות סדירה.

ב-21 באפריל לתחנת החלל הגיע חללית פרוגרס M-12 ובוצע עגינה. צוות התחיל בפינוי כ-2,500 ק"ג מטען לתחנת החלל.

ב-27 ביוני חללית מטען פרוגרס M-12 עזבה את תחנת החלל ונשרפה בכניסה לאטמוספירה. 

ב-4 ביולי לתחנת החלל הגיע חללית פרוגרס M-13 וביצע עגינה עם 2,500 ק"ג מטען כולל חלקי חילוף למערכת בקרת גובה.

ב-8 ביולי ויקטורנקו וקאלרי ביצעו פעילות חוץ רכבית שנמשכה כשעתיים. המטרה הייתה לבחון מצב יחידות של מערכת בקרת גובה שהותקנו בחלק החיצוני של מודול "קוואנט 2". 4 מ-6 מערכות לא פעלו וזה גרם לקשיים בתפקוד מערכת כולה.

ב-24 ביולי חללית מטען פרוגרס M-13 עזבה את תחנת החלל ונשרפה בכניסה לאטמוספירה. 

במהלך שהות בחלל שנמשכה כחצי שנה משלחת ביצעה מספר רב של ניסויים.

ב-29 ביולי הגיע חללית סויוז TM-15 עם משלחת מס' 12 לתחנת החלל מיר בפיקוד אנטולי סולוביוב. החל הליך של מערכת אחריות על תחנת החלל לצוות החדש. עם החללית הגיעה גם אסטרונאוט מישל טוניני מצרפת. הוא התחיל בביצו עתוכנית ניסויים.

ב-10 באוגוסט חברי המשלחת ביחד עם מישל טוניני עזבו את תחנת החלל בחללית "סויוז TM-14".

קישורים חיצוניים
----------------

* תיאור פעילות המשלחת
* תיאור באתר אסטרונאוטיקס

הערות שוליים
------------

1. ↑  תוכנית MIR-92

| תחנת החלל מיר - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 |

 |
**נאסר אלִיִי** (באלבנית: **Naser Aliji**; נולד ב-27 בדצמבר 1993) הוא כדורגלן אלבני המשחק בעמדת הבלם בוולונטר.

קריירה
------

אלִיִי נולד בקומאנובו שבמקדוניה ובגיל 4 עבר עם משפחתו לבאדן שבשווייץ. אלִיִי התחיל את הקריירה שלו בקבוצת הילדים של פ.צ. באדן ובהמשך עבר מחלקות הנוער של פ.צ. אראו ופ.צ. בזל. ב-20 ביוני 2013 חתם בקבוצת הבוגרים של פ.צ. בזל. ב-17 באוגוסט של אותה שנה הוא ערך את הופעת הבכורה שלו בקבוצה הבוגרת במשחק נגד יאנג בויז ברן במסגרת הגביע השווייצרי. ב-16 במרץ 2014 אלִיִי ערך את הופעת הבכורה שלו בליגת העל השווייצרית בניצחון 0-5 נגד פ.צ. אראו. בעונת 2014/2015 התקשה לקבל דקות משחק תחת המאמן פאולו סוזה.

ב-17 בינואר 2015 הושאל לואדוץ לשנה וחצי על מנת לצבור דקות משחק. ב-15 בפברואר 2015 ערך את הופעת הבכורה שלו במועדון במשחק החוץ מול אראו. ב-13 במאי 2015 זכה עם ואדוץ בגביע ליכטנשטיין. את עונת 2015/2016 התחיל בוואדוץ, אך זמן קצת לאחר תחילת העונה נפצע אדאמה טראורה שחקנה של בזל ולכן אלִיִי חזר לסגל הקבוצה.

ב-1 ביולי 2016 חתם לשלוש שנים בפ.צ. קייזרסלאוטרן מהבונדסליגה השנייה.

ב-25 בינואר 2018 חתם בוירטוס אנטלה מהסרייה ב'.

את עונת 2018/2019 אלִיִי התחיל ללא קבוצה, וב-2 בנובמבר 2018 אלִיִי חתם בדינמו בוקרשט.

ב-29 באוגוסט 2019, אלִיִי חתם בבודפשט הונבד מליגת העל ההונגרית.

ב-4 ביולי 2022 אליי חתם בוולונטר מליגת העל הרומנית.

קריירה בינלאומית
----------------

אלִיִי שיחק בנבחרת הנוער של שווייץ, אך ב-17 בדצמבר 2014 החליט להוציא דרכון אלבני ולייצג את נבחרת אלבניה. דבר זה התאפשר מאחר שאלִיִי לא שיחק מעולם בנבחרת הבוגרת של שווייץ. במרץ 2015 זומן לראשונה לסגל הנבחרת לקראת המשחק נגד ארמניה, אך הוא לא נכלל בסגל הנבחרת מאחר שלא את האישור מפיפ"א לייצג את אלבניה. ב-13 ביוני 2015 ערך את הופעת הבכורה שלו בנבחרת בניצחון 0-1 נגד צרפת.

תארים
-----

פ.צ. בזל
* ליגת העל השווייצרית: 2013/2014

פ.צ. ואדוץ
* גביע ליכטנשטיין: 2014/2015

אישיים
* השחקן הצעיר של השנה בפ.צ. בזל: 2011, 2013

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת אלבניה – יורו 2016** |
| --- |
| 1 ברישה • 
2 לילה • 
3 לניאני • 
4 היסאי • 
5 צאנה • 
6 וסאלי • 
7 אגולי • 
8 באשה • 
9 משומאי • 
10 סאדיקו • 
11 גאשי • 
12 שאהי •
13 קוקאלי • 
14 ג'אקה •
15 מווראי •
16 ציקאלשי •
17 אליי •
18 אייטי •
19 באלאי •
20 קאצ'ה •
21 רושי •
22 אבראשי •
23 הוצ'ה •
מאמן: דה ביאסי | אלבניהאלבניה |
**VMRO-DPMNE** (ראשי תיבות במקדונית: **В**натрешна **м**акедонска **р**еволуционерна **о**рганизација – **Д**емократска **п**артија за **м**акедонско **н**ационално **е**динство או   
**V**natrešna **m**akedonska **r**evolucionerna **o**rganizacija – **D**emokratska **p**artija za **m**akedonsko **n**acionalno **e**dinstvo) היא אחת משתי המפלגות הגדולות במקדוניה הצפונית (השנייה היא האיחוד הסוציאל-דמוקרטי של מקדוניה, הסוציאל-דמוקרטית). המפלגה מגדירה עצמה נוצרית-דמוקרטית אך תוארה כלאומנית. 

עם היווסדה, תמכה המפלגה בחירות מקדונית מיוגוסלביה הסוציאליסטית. המפלגה הובילה קו פרו-אירופאי ופרו-נאט"ו, אולם היא מתנגדת לדרישה (שמובילה יוון) לשינוי השם של המדינה.

אחרי הבחירות הראשונות שנערכו ב-1990, VMRO–DPMNE הייתה למפלגה החזקה ביותר בפרלמנט. אולם מכיוון שלא היו לה את רוב המושבים, היא לא הרכיבה את הממשלה. עובדה זו הכריחה אותה ליצור קואליציה עם מיעוט אלבני, אך היא סירבה לעשות כן. 

המפלגה החרימה את הבחירות השניות שנערכו ב-1994 בטענה על זיופים בסיבוב הראשון. אולם לאחר זכייה בבחירות 1998 הפתיעה בכינון קואליציה עם מפלגה אתנית אלבנית - "המפלגה הדמוקרטית של האלבנים" (אנ').

מועמד המפלגה, ג'ורג' איבנוב, נבחר ב-2009 לנשיא מקדוניה הצפונית. באותה השנה ניצחה המפלגה ב-65 רשויות מקומיות (מתוך 84). 

בבחירות שנערכו בשנת 2016, קיבלה המפלגה 38.16% מהקולות ונשארה המפלגה הגדולה ביותר, אך לשם שינוי ולראשונה מאז 2006, נשארה באופוזיציה.

קישורים חיצוניים
----------------

ויקישיתוף מדיה וקבצים בנושא **VMRO-DPMNE** בוויקישיתוף
* 

* אתר האינטרנט הרשמי של VMRO-DPMNE
* VMRO-DPMNE, ברשת החברתית פייסבוק

* VMRO-DPMNE, ברשת החברתית אקס (טוויטר)

* VMRO-DPMNE, ברשת החברתית אינסטגרם

הערות שוליים
------------

1. ↑  Alan John Day, Political parties of the world, 2002

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n93088027
* VIAF: 135020161
* WorldCat: lccn-n93088027

 |
גנרל **רודולף זינצניך** (בגרמנית: **Rudolf Sintzenich**;‏ 13 ביולי 1889 – 24 בדצמבר 1948) היה מפקד בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

זינצניך נולד ב-13 ביולי 1889 במינכן, שהשתייכה לאימפריה הגרמנית. בשנת 1908 התגייס זינצניך לצבא הגרמני הקיסרי, והצטרף לרגימנט הרגלים המלכותי הבווארי ה-11 ("פון דר טאן"), ולחם בשורותיו במהלך מלחמת העולם הראשונה. ב-1 ביוני 1915 הועלה לדרגת אובר-לויטננט, וב-21 באוגוסט 1918 הועלה לדרגת האופטמן, במהלך שירותו כקצין מטה בחטיבת הרגלים הבווארית ה-6. על פעולותיו בקרבות קיבל את עיטורי צלב הברזל דרגה שנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף זינצניך לרייכסווהר, ומילא בו תפקידי פיקוד ומטה. ב-1 באוגוסט 1930 הועלה לדרגת מיור, וב-1 באפריל 1934 הועלה לדרגת אוברסט לויטננט. ב-15 באוקטובר 1935 מונה למפקד רגימנט הרגלים ה-61 במינכן, וב-1 במרץ 1936 הועלה לדרגת אוברסט.

### מלחמת העולם השנייה

בתחילת מלחמת העולם השנייה בקיץ 1939 לחם זינצריך במהלך המערכה בפולין עם רגימנט הרגלים ה-61 כחלק מהדיוויזיה ה-7. ב-1 בדצמבר 1939 הוא הועלה לדרגת גנרל מיור, ובינואר 1940 מונה למפקד אזור הצבא העורפי 671 (Korück 671). ב-1 באפריל 1940 הוא מונה למפקד השדה הבכיר של פיקוד השדה הבכיר 671 (OFK 671) על ידי שינוי שם היחידה שלו, ובסוף אפריל 1940 הוא מונה למפקד הדיוויזיה ה-33. הוא פיקד על הדיוויזיה במהלך המערכה על צרפת, ועל פעולותיו בקרבות הוענק לו עיטור צלב האבירים של צלב הברזל ב-15 באוגוסט 1940 על הובלת הדיוויזיה. בתחילת אוקטובר 1940, הוא העביר את הפיקוד על דיוויזיית הרגלים ה-33 לגנרל מיור פרידריך קיהן זמן קצר לפני שאורגנה מחדש כדיוויזיית הפאנצר ה-15, ומונה למפקד הדיוויזיה ה-132 החדשה. באביב 1941 הוא הוביל את הדיוויזיה במהלך המערכה בבלקן, ובקיץ 1941 הוביל את דיוויזיית הרגלים ה-132 שלו במערכה המזרחית בהתקפה על דרום רוסיה. ב-1 בדצמבר 1941 הועלה לדרגת גנרל לויטננט, וב-1 באפריל 1942 מונה למפקד הדיוויזיה ה-147 באאוגסבורג. הדיוויזיה הפכה לדיוויזיית המילואים 147 ב-1 באוקטובר 1942, והוא עבר עימה לאוקראינה. ב-1 במרץ 1943 הוא מונה למפקח של עתודת ההגנה של מינכן, ובאמצע ינואר 1944 מונה למפקד הדיוויזיה ה-467. ב-26 במרץ 1945 מונה למפקד הדיוויזיה ה-407 על ידי שינוי שם הדיוויזיה שלו. באמצע אפריל 1945 דיווח על מחלה ומסר את הדיוויזיה לקצין בדרגת אוברסט, וב-30 באפריל 1945 הוא נפל בשבי בעלות הברית המערביות.

### לאחר המלחמה

זינצניך שוחרר מהשבי בחג המולד 1947, אולם מת שנה לאחר מכן ב-24 בדצמבר 1944 במינכן.

קישורים חיצוניים
----------------

* רודולף זינצניך, באתר lexikon-der-wehrmacht (בגרמנית)
**פליפה אנדרס קורונל** (נולד ב-19 בפברואר 1978), ידוע גם תחת שם הבמה **אימורטל טכניק** (באנגלית: **Immortal Technique**), הוא ראפר אמריקאי. מירב שיריו עוסקים בנושאים שנויים במחלוקת בפוליטיקה העולמית, מנקודת מבט של זרם השמאל הקיצוני.

תחילת חייו
----------

קורונל נולד בבית חולים צבאי בלימה. המשפחה של קורונל היגרה להארלם, ניו יורק ב-1980, כדי לברוח מהסכסוך הפנימי בפרו (אנ'). במהלך שנות נעוריו הוא נעצר מספר פעמים, לפי דבריו בגלל התנהגות "ילדותית ואגואיסטית". הוא סיים לימודים בתיכון האנטר קולג', שבמנהאטן, שם למדו יחדו איתו כריס הייז ולין-מנואל מירנדה. לאחר שהחל ללמוד באוניברסיטת פנסילבניה הוא נשפט לשנה בכלא באשמת תקיפה במהלך מחלוקת בין עמיתים סטונדטים.

לאחר שהוא שוחרר על תנאי מהכלא הוא לקח בהוראתו של אביו שני סמסטרים בלימודי מדע המדינה במכללת ברוך, שבניו יורק סיטי. לאחר שחרורו מהכלא החל למכור את המוזיקה שלו ברחובות ניו יורק והחל להשתתף בבאטל ראפ עם ראפרים אחרים, עקב כך שלא הצליח למצוא עבודה במחיר הוגן.

קריירה מוזיקלית
---------------

ב-2001 פליפה הוציא לאור את אלבומו הראשון, "Revolutionary Vol. 1". האלבום יצא לאור ללא סיוע בחברת הפצה או בחברת תקליטים, אלא באמצעות כספים שהרוויח בקרבות ראפ שביצע. בנובמבר 2002, המגזין The Source, ציין אותו ברשימת "Unsigned Hype", המכילה אומנים שהם לא חלק מחברת תקליטים. בספטמבר 2003 מגזין "The Source" הכתיר את השיר שלו, "Industrial Revolution", מהאלבום השני שיצא לאור בתואר "Hip Hop Quotable". בכך פליפה היה הראשון לזכות בתואר הזה כאמן שלא חתום בחברת תקליטים.

ב-2008 פליפה הוציא לאור את אלבומו השלישי, "The 3rd World". נוסף על כך השתתף בערכית פסקול למשחקי וידאו ולסרטים. ב-2011 פליפה הוציא לאור את האלבום קומפילציה, "The Martyr", חינם להורדה. האלבום כלל שיר ישנים שלא יצאו לאור ושירים חדשים.

בראיון ב-2020 ציין פליפה שהוא עובד על כתיבת ספר והחל לעבוד על אלבום חדש, אבל התעכב ביציאה לאור שלו בגלל מגפת הקורונה.

דיסקוגרפיה
----------

### אלבומי אולפן

| שם האלבום | פרטי האלבום | מקום במצעדים |
| --- | --- | --- |
| US | US R&B | US Rap |
| *Revolutionary Vol. 1* | * תאריך: 14 בספטמבר 2001
* חברת תקליטים: ויפר רקורדס
 | — | — | — |
| *Revolutionary Vol. 2* | * תאריך: 18 בנובמבר 2003
* חברת תקליטים: ויפר רקורדס
 | — | - | — |
| *The 3rd World* | * תאריך: 24 ביוני 2008
* חברת תקליטים: ויפר רקורדס
 | 99 | 36 | 12 |

### אלבומי קומפילציה

| שם האלבום | פרטי האלבום |
| --- | --- |
| *The Martyr* | * תאריך: 27 באוקטובר 2001
* חברת תקליטים: פונטנה רקדורדס, ויפר רקורדס
 |

הערות שוליים
------------

1. ↑  Immortal Technique – Biography

קישורים חיצוניים
----------------

* 

* אתר האינטרנט הרשמי של אימורטל טכניק

ויקישיתוף מדיה וקבצים בנושא **אימורטל טכניק** בוויקישיתוף
* אימורטל טכניק, ברשת החברתית פייסבוק
* אימורטל טכניק, ברשת החברתית אקס (טוויטר)
* אימורטל טכניק, במסד הנתונים הקולנועיים IMDb (באנגלית)
* אימורטל טכניק, באתר AllMusic (באנגלית)
* אימורטל טכניק, באתר MusicBrainz (באנגלית)
* אימורטל טכניק, באתר Discogs (באנגלית)
* אימורטל טכניק, באתר Songkick (באנגלית)
* אימורטל טכניק, באתר Genius
* אימורטל טכניק, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7964 1740
* LCCN: n2010032183
* MusicBrainz: ef4db186-ff43-4708-a713-3ce1e05657a1
* SUDOC: 086819410
* VIAF: 121081353
* WorldCat: lccn-n2010032183

 |
עטיפת הספר בשפת המקור
**היסטוריה קצרה של האנושות: או איך הצלחנו לדפוק את כל העסק** (בשפת המקור: **Humans: A brief history of how we f\*\*ked it all up**) הוא ספר מאת טום פיליפס המתאר באופן הומוריסטי למחצה כיצד "האנשים הבולטים בהיסטוריה של האנושות עשו שגיאות פטליות, שבמקרה הטוב גרמו לאובדנם האישי, ובמקרה הגרוע עלו במחיר חיי מיליונים".

פיליפס מתאר מספר הטיות קוגגינטביות אופיינויות כדי להסביר כיצד אנו שוגים פעמים רבות בהבנת המציאות, וכיצד שגיאות אלה עלולות לגרום למלחמות, אסונות סביבתיים, מקרי רעב המוניים ועוד. 

הספר יצא לאור באנגלית בשנת 2018 בהוצאת Wildfire. התרגום לעברית מאת נעה בן פורת יצא לאור בשנת 2019 בהוצאת משכל.

הספר
----

הספר מורכב מעשרה פרקים:

1. "למה המוח שלכם כזה מטומטם"
2. "סביבה נחמדה יש לכם כאן"
3. "החיים תמיד ימצאו דרך"
4. "שלום אדוני המלך"
5. "שלטון העם"
6. "מלחמה, בשביל מה זה טוב?"
7. "מסיבת קולוניאליזם עליזה ומהנה במיוחד"
8. "המדריך לדיפלומטיה לגלמים או לנשיא הנוכחי"
9. "הלהט הדפוק של הטכנולוגיה"
10. "היסטוריה קצרה של אי־ראיית הנולד"

* אחרית דבר - "לדפוק את העתיד"

לפי המחבר, הטעויות הנוראיות שאירעו בהיסטוריה מספקות סוג של נחמה: 

> 
> סביר להניח שמתישהו בזמן האחרון - בלי קשר לדעותיכם האישיות או לעמדות הפוליטיות שלכם - הבטתם סביבכם על מצב העולם וחשבתם לעצמכם: אוי, שיט, מה עשינו? הספר הזה בא לספק לכם גרעין קטנטן וחלול של נחמה: אל תדאגו, תמיד היינו ככה. והיי, אנחנו עוד כאן!
> 
> 
> 
> 

  

לצד האירוניה וההומור, הספר מספק הסברים פסיכולוגיים לטעויות נפוצות של המין האנושי. על האירועים הבולטים בספר נמנים "המסע נגד ארבעת המזיקים" – מלחמת החורמה שהכריז מאו דזה-דונג נגד יתושים וחיות נוספות, המלך סינגוד שאויבו הרג אותו כמה שעות לאחר שסינגוד ערף את ראשו, אגן האבק, צבא שתקף את עצמו ובחירת כוכב תוכנית ריאליטי לנשיא.

ראו גם
------

* לחשוב מהר, לחשוב לאט
* התמוטטות (ספר)
* מצעד האיוולת
* מצעד האיוולת היהודי

קישורים חיצוניים
----------------

* המבוא לספר והפרק הראשון
* הספר באתר ידיעות ספרים.

**על הספר**

* תלמה אדמון, ‏שגיאות אוויליות, באתר מעריב אונליין, 17 במאי 2019
* אתר למנויים בלבד בועז יזרעאלי, "היסטוריה קצרה של האנושות": קונטרה ליובל נח הררי אך הרבה פחות אופטימית, באתר הארץ, 29 במאי 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"היסטוריה קצרה של האנושות"**.
**ישראל אלטר** (באנגלית: **Israel Alter**‏; 1901, לבוב, אוקראינה – 16 בנובמבר 1979, ניו יורק, ארצות הברית) היה חזן ומלחין הנחשב לאחד מגדולי "תור הזהב" של החזנות האשכנזית.

קורות חיים
----------

אלטר נולד בלבוב, (כיום אוקראינה) עיר בה חיו וגדלו חזנים ידועי שם באותה העת כדוגמת זיידל רובנר ויעקב קוסביצקי. עם פרוץ מלחמת העולם הראשונה עקר אלטר עם משפחתו לווינה, לאחר המלחמה נשאר בעיר ללמוד מוזיקה וחזנות מפי מורו רבי יהודה לייב מילר. בשנת 1921, בהיותו בן 20, נישא לאחייניתו חנה סובול ולהם נולדו בן ובת. באותה העת שימש כחזן בבית הכנסת 'בריגיטנאואר' בווינה. בתקופת מגוריו בעיר, הלחין את לחנו המפורסם "עקביא בן מהללאל" בזמן שהשתתף ב"כנסייה הגדולה הראשונה של אגודת ישראל" שנערכה בווינה בקיץ תרפ"ג 1923. בגיל 24 עבר לעיר הנובר בגרמניה ושם כיהן כחזן בבתי הכנסת.
בשנת 1935 עקר ליוהנסבורג שבדרום אפריקה, שם כיהן בבית הכנסת "יונייטד היברו קונגרגיישן". בדיעבד הסתבר שההגירה לדרום אפריקה הצילה את חייו וחיי משפחתו הקרובה, שאר המשפחה המורחבת שנשארה באירופה הושמדה בשואה. הוא כיהן במשרה זו עד 1960 אז פרש ועבר לגור בסמיכות לבתו קלרה בניו יורק שם הצטרף לסגל פקולטה למוזיקה "סקול אוף סקרד מיוזיק".

סגנונו
------

אלטר נודע באינטרפטציה המיוחדת ובהקשר שבין הלחן למילים. הוא נהג להקדיש שעות, לבדו או עם עמיתיו כמו לייב גלאנץ, ללימוד מעמיק של קטע תפילה בטרם ילחין אותו. הוא התאפיין בהלחנת יצירות, שאף נכנסו במשך הימים לקאנון של המוזיקה הליטורגית יהודית, בהקדשה או לזיכרון לקרוביו או לאנשים שהעריך, את היצירה 'מודים דרבנן' הקדיש לאחיו, ר' שמואל ששימש ברבנות וכתב את סדרת הספרים 'ליקוטי בתר ליקוטי', לאחיו ששימש כחזן בבית הכנסת ע"ש הט"ז בלבוב, יהושע הי"ד, הלחין את היצירה 'הבט משמים' והיצירה 'הערב נא' הוקדשה על ידו לאחיו משה אלחנן שהיה אב בית דין בלבוב, וכן שימש כראש ישיבת בעלז בעיר. בהיותו מורה לחזנות בארצות הברית הקדיש את עיתותיו במשך 10 שנים מ-1961 עד 1971 לרישום והסדרת ה'נוסח' שהוא הבסיס לתפילה ומהווה את עמוד השדרה המוזיקלי שעליו 'מונחים' לחנים וקישוטים מוזיקליים. ה'נוסח' שהוא רשם, לשבת, חגים, סליחות וימים נוראים היה על פי הנוסח של החזן אליהו שלייפר. מנעד קולו של אלטר היה בתחום ה'בריטון' אך הוא השתמש רבות במנעד הקול העליון כטנור, רבים מאמינים כי בכך איבד קולו ואת האיכויות המיוחדות שלו והוא פרש לגמלאות מוקדם יחסית לחבריו ובני דורו.

הוא נודע בשיתוף פעולה והלחנות משותפות יחד עם החזן משה גנטשוף.

מבין נכדיו, שמואל אביגדור פלמן משמש כחזן בהרצליה. מבין יצירותיו הרבות מושמעות יצירות בקונצרטים לחזנות, ובתפילות בכל רחבי העולם.

ראו גם
------

* משה גנטשוף
* משה קוסוביצקי
* חזנות

קישורים חיצוניים
----------------

ויקישיתוף מדיה וקבצים בנושא **ישראל אלטר** בוויקישיתוף

* ישראל אלטר, באתר MusicBrainz (באנגלית)
* ישראל אלטר, דף שער בספרייה הלאומית
* ישראל אלטר, באתר "Find a Grave" (באנגלית)

* ישראל אלטר ISRAEL ALTER ביוטיוב
* The Art Of Cantor Israel Alter קובץ צליל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299944305171
* BnF: cb163081283 (data)
* GND: 132164329
* ISNI: 0000 0000 8266 3895
* LCCN: n81058377
* MusicBrainz: 7efcd89f-c5fe-46d5-baa9-5533fefef545
* SNAC: w6057pz1
* VIAF: 75005254
* WorldCat: lccn-n81058377

 |
הרפובליקה העממית של סיןהרפובליקה העממית של סין זהו שם סיני; שם המשפחה הוא הונג. 

**הונג יינג** (במנדרינית תקנית: 虹影; נולדה ב-21 בספטמבר 1962) היא משוררת וסופרת סינית מודרנית.

חייה
----

הונג יינג נולדה בימי הרעב הגדול וגדלה בשכונות העוני של צ'ונגצ'ינג שעל גדות נהר היאנגצה. החלה לכתוב בגיל 18. בגיל 19 עזבה את בית הוריה ובמשך עשר שנים ערכה מסע ברחבי סין, במהלכו כתבה את שיריה וסיפוריה הראשונים וניסתה לטוות את קווי המתאר של זהותה כסופרת וכמשוררת.

לאחר תקופה קצרה של לימודים בשנת 1989 באקדמיה על שם לו שו'ן בבייג'ינג ובאוניברסיטת פודאן בשאנגחאי, היא עקרה אל לונדון ב-1991, והמשיכה שם את עבודתה כסופרת. היא חזרה אל סין והתיישבה בבייג'ינג בשנת 2004, שם היא חיה עד היום. ספריה תורגמו לעשרים שפות וחלקם זכו להפוך לרבי מכר בסין ובמערב. בין הספרים הבולטים שכתבה: **מאהבת סינית**, **קיץ של בגידה**, **אננדה**, **ליפסטיק פלפל אדום** וספרה האוטוביוגרפי **בת הנהר**. כמו כן פרסמה עד היום ארבעה קובצי שירה.

בתפיסתה הונג יינג רואה את תפקידה כסופרת כשליחות חברתית: להילחם למען החלשים והשונים בחברה הסינית, בעבור חיים נסבלים ויחס הוגן מהשלטונות. בספרה "בת הנהר", המבוסס על חייה, היא אף מבקרת קשות את חוסר הצדק החברתי המצוי בחברה הסינית. בכתיבתה היא משלבת בין היסטוריה פוליטית מדינית וסיפורים אנושיים. גיבורים רבים בספריה הם גברים ונשים בעלי העדפה מינית חריגה לתקופתם (הומוסקסואלים, לסביות, חובבי פולחני מין וכדומה). כך בספרה "K: אמנות האהבה" (בגרסה העברית: "מאהבת סינית"), היא מתארת סיפור אהבה ארוטי המבוסס על רומן שהתרחש בין המשורר האנגלי ג'וליאן בל (אחיינה של הסופרת וירג'יניה וולף) והסופרת הסינית לין צ'אנג, בשנות השלושים בסין. גם באוסף הסיפורים הקצרים "ליפסטיק פלפל אדום", היא מתארת סיפורים אודות הומואים ולסביות בסין של שנות התשעים.

ספריה שתורגמו לעברית
--------------------

* **בת הנהר** - תרגום מסינית רוני שריג, כנרת זמורה ביתן 2004
* **מאהבת סינית** - תרגום מסינית, שבע קרני, כנרת זמורה ביתן 2005 (שמו המקורי של הספר: "K: אמנות האהבה")

קישורים חיצוניים
----------------

* אודות הספר בת הנהר
* עוד על הונג יינג

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300098205171
* BNE: XX1299428
* BnF: cb13327149t (data)
* CANTIC: a11051437
* GND: 115601147
* ISNI: 0000 0001 2144 0775
* LCCN: nr93031218
* NKC: jo2004249957
* NLG: 198660
* NLK: KAC200505430
* NTA: 17025223X
* SUDOC: 035653930
* VIAF: 95014564
* WorldCat: lccn-nr93031218

 |
**ביטוח משכנתה** (או **ביטוח משכנתא**) הוא ביטוח נלווה לעסקת המשכנתה, הכולל על פי רוב ביטוח חיים וביטוח מבנה.

בעת מתן הלוואת משכנתה, רשאי הבנק על-פי חוק לחייב את הלווה ברכישת ביטוח משכנתה. ביטוח המשכנתה מורכב למעשה משני ביטוחים נפרדים - ביטוח חיים, המכסה את הבנק מפני הסיכון למותו של אחד הלווים, וביטוח מבנה המכסה את הבנק והלווה מפני סיכון לנזק משמעותי שעלול להיגרם לנכס המבוטח ולפגוע בערכו.

הביטוחים לרוב מבוצעים לפי גובה המשכנתה שנלקחה, על פי ערך הנכס שנמכר על ידי המוכר, או על-פי גובה ההלוואה שביקשו הקונים לפי הערכת ערך הנכס על ידי שמאי מקרקעין שאישר את גובה ההלוואה הרצויה. את הביטוחים המדוברים ניתן לבצע דרך הבנק, דרך סוכן ביטוח או בביטוח ישיר.

כיסויים
-------

### ביטוח חיים

ביטוח החיים למשכנתה נועד להבטיח את תשלומי המשכנתה לבנק גם במקרה שאחד הלווים ילך לעולמו. ביטוח החיים למשכנתה הוא למעשה ביטוח חיים מסוג 'ריסק', כאשר המוטב של הביטוח הוא הבנק ולא הלקוח אשר רוכש את הביטוח. סכום הביטוח בביטוח החיים למשכנתה צריך להיות מותאם ליתרת ההלוואה, על מנת שיוכל לפרוע את ההלוואה במלואה.

במקרה שאחד מבני הזוג הנוטלים את ההלוואה ילך לעולמו, יופעל ביטוח החיים, יתרת ההלוואה תוחזר במלואה לבנק על ידי חברת הביטוח, ובן הזוג הנותר יישאר עם הנכס וללא התחייבויות משכנתה. ניתן לעשות שני ביטוחים על אותה המשכנתה, ולגבות את דמי הביטוח משניהם. גם במקרה של התאבדות, למרות שאז מתבצע עיכוב בהעברת כספי הביטוח של עד שנה. במידה ודמי הביטוח היו גבוהים מיתרת תשלום המשכנתה, יתר כספי הביטוח עוברים למשפחה.

### ביטוח נכס

ביטוח המבנה למשכנתה נועד לשמור על ערך הנכס שעבורו נלקחה ההלוואה. באמצעות ביטוח זה מבטיח הבנק שבמקרה שייגרם לנכס נזק, ניתן יהיה לשפץ את הנכס ולהשיב אותו לקדמותו ולערכו המקורי. 

הערכת שווי הנכס מתבצע על-פי אחד משלושת הדברים הבאים: 1. שווי הקרקע (במידה והאחרון גבוה יותר מהנכס עצמו), 2. שווי הנכס והדירה למכירה, 3. ערך כינון- כמה יעלה לשפץ את הנכס מחדש, תוך שמירה על ערך הדירה.

ככל שמעריכים ששווי הנכס גבוה יותר, כך תשלום דמי הביטוח יהיו גבוהים יותר.

### כיסויים נוספים

בנוסף לכיסויים הסטנדרטיים של ביטוח המשכנתה, הנדרשים על ידי הבנקים, ניתן לרכוש באופן פרטי כיסויי רשות נוספים, כגון ביטוח צד ג' למבנה, ביטוח חבות מעבידים, ביטוח תכולה, כיסוי למקרה נכות, המשך כיסוי במקרה של אבטלה וכיסוי למחלה סופנית.

בישראל
------

עד שנת 1998 נמכרו ביטוחי המשכנתה על ידי הבנקים למשכנתאות כחלק מעסקת המשכנתה, כאשר הבנק היה מבטח את הלווים דרך חברות הביטוח השונות. בשנת 1998 נפתח השוק לתחרות, וביטוחי המשכנתאות החלו להימכר גם על ידי חברות הביטוח, בביטוח ישיר ובאמצעות סוכני ביטוח. בשנת 2005 אסר המפקח על הביטוח על הבנקים למכור ביטוח משכנתה, אך הם עקפו את ההנחיה באמצעות הקמת סוכנויות ביטוח בבעלות מלאה, שהמשיכו למכור את ביטוחי המשכנתה.

ראו גם
------

* ביטוח חיים
* בנקאות בישראל

קישורים חיצוניים
----------------

* רחלי בינדמן, הבנקים תוקעים את הוזלת ביטוחי החיים למשכנתא, באתר כלכליסט, 21 בפברואר 2016
**Braina** היא עוזרת וירטואלית ואפליקציית הכתבת דיבור לטקסט עבור Microsoft Windows המשווקת על ידי חברת Brainasoft.
Braina משתמשת בממשק שפה טבעית וזיהוי דיבור כדי ליצור אינטראקציה עם המשתמשים ומאפשרת להם להשתמש במשפטים בשפה טבעית כדי לבצע משימות שונות במחשב שלהם. האפליקציה מסוגלת למצוא מידע מהאינטרנט, לחפש ולהשמיע שירים וסרטונים לפי בחירת המשתמש, למצוא ולפתוח קבצים, להגדיר אזעקות ותזכורות, לבצע חישובים מתמטיים, לשלוט בחלונות ובתוכניות.
האפליקציה זמינה במערכות הפעלה Android ו-iOS.

השם Braina הוא קיצור של Brain Artificial. התוכנה לומדת ומתאימה את עצמה להתנהגות המשתמש לאורך זמן כדי לצפות טוב יותר את צרכיו. התוכנה גם מאפשרת למשתמשים להקליד פקודות באמצעות המקלדת במקום לומר אותן. Braina מגיעה בגרסה חינמית וגם בגרסה בתשלום.

Braina מאפשרת תמלול קובץ אודיו/וידאו ומאפשרת ממשק קולי ל-ChatGPT.

TechRadar של Future plc זיהה את Braina כאחת מ-10 התוכנות החיוניות הטובות ביותר לשנת 2015.

Braina מגיעה בגרסה חינמית ובגרסת Pro.

ראו גם
------

* אמזון אלקסה
* קורטנה
* Google Assistant
* סירי
* מייקרופט

קישורים חיצוניים
----------------

* 

* אתר האינטרנט הרשמי של Braina

* אתר האינטרנט הרשמי של Braina

הערות שוליים
------------

1. ↑  Jacob Parker, Best open source software of 2023, TechRadar pro, ‏5 בנובמבר 2021

| עוזרים וירטואליים |
| --- |
| עוזרים וירטואליים | אליסה • אמזון אלכסה • Bixby • ווטסון • סירי • מיקרוסופט קורטנה • מייקרופט • Voice Mate • AliGenie • Braina • Celia • Clova • Maluuba (אנ') • Xiaoice (אנ') |
**פרנץ קוניג** (בגרמנית: **Franz König**‏; 3 באוגוסט 1905 – 13 במרץ 2004), היה ארכיבישוף של הכנסייה הקתולית בווינה וחשמן החל משנת 1958.

ביוגרפיה
--------

פרנץ קוניג נולד בכפר באוסטריה תחתית הבכור מ-9 ילדי המשפחה. הוא למד בבית ספר קתולי במלק והמשיך לאוניברסיטה האפיפיורית הגרגוריאנית ברומא בה קיבל דוקטורט בפילוסופיה בשנת 1930 ובתאולוגיה בשנת 1936.

במהלך מלחמת העולם השנייה הוא היה מלמד בבית ספר נוצרי בקרמס אן דר דונאו. בשנים 1945–1948 הוא היה חבר סגל של אוניברסיטת וינה ובהמשך במוסד להשכלה נוצרית בזלצבורג עד לשנת 1952.

ביולי 1952 קוניג מונה לבישוף טיטולרי בסנקט פלטן. בשנת 1956 הוא מונה לארכיבישוף של וינה. בשנת 1958 הוא מונה לחשמן על ידי אפיפיור יוחנן העשרים ושלושה. זה היה צעד לא צפוי כי באותה תקופה ממשלת אוסטריה לא הייתה מוכנה להמשך קונקורדט שנחתם על ידי אנגלברט דולפוס. פעילות נמרצת של קוניג איפשרה חתימה הסכם חדש בין הצדדים בשנת 1961.

קוניג היה שותף ל-3 ישיבות קונקלבה בשנים 1963 ו-1978 (פעמיים).

קוניג פעל רבות להמשך פעילות של הכנסייה בארצות הגוש הסובייטי. פעילותו איפשרה לסיים מעצר של ארון מרטון בשנת 1967 לאחר 11 שנים. הוא ביקר מספר פעמים את יוזף מינדסנטי ששהה בשגרירות ארצות הברית בבודפשט החל משנת 1956. בסופו של דבר בשנת 1971 מינדסנטי קיבל אפשרות לעזוב את השגרירות ועבר לווינה. קוניג היה דמות מרכזית בבחירת של יוחנן פאולוס השני לתפקיד.

למרות תמיכתו בבחירת יוחנן פאולוס השני יחסיו עם האפיפיור היו מתוכים ובשנת 1985 קוניג התפטר מתפקיד ארכיבישוף של וינה. המלצתו ליורש לא התקבלה.

בשנת 1990 קוניג היה בין מקימי האקדמיה האירופית למדעים ואומנויות ובשנת 1996 נבחר לחבר אקדמיה זו.

בשנת 1998 אלויזיה סטפינאץ, חברו של קוניג עוד מתקופת הלימודים ברומא מונה לאפיפיור.

קוניג נפטר במהלך שינה ב-13 במרץ 2004. הוא נטמן בקתדרלת סטפנוס הקדוש בווינה.

על פעילותו לקוניג הוענקו עיטורים של אוסטריה, פולין, הונגריה וסלובקיה. בשנת 2002 הוענק לו פרס ברונו קרייסקי.

קישורים חיצוניים
----------------

ויקישיתוף מדיה וקבצים בנושא **פרנץ קוניג** בוויקישיתוף
* ביוגרפיה
* פרנץ קוניג, באתר "Find a Grave" (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264056005171
* BNE: XX1180563
* BnF: cb12616488g (data)
* CiNii: DA02894001
* GND: 118564358
* ICCU: BVEV003453
* ISNI: 0000 0001 1452 9579
* LCCN: n50072230
* LNB: 000022721
* NDL: 00523060
* NKC: jn19990004591
* NLA: 51934055
* NLK: KAC201419941
* NLP: a0000001249629
* NTA: 069122431
* SELIBR: 304496
* SNAC: w6tq9h6t
* SUDOC: 076929698
* Trove: 1510881
* VcBA: 495/70860
* VIAF: 97981223
* WorldCat: lccn-n50072230

 |
פירוש נוסף ערך זה עוסק בליצן הסובייטי הנודע. אם התכוונתם לחברה שווייצרית לייצור כלי כתיבה, ראו Caran d'Ache.
בול סובייטי מ-1989 עם דמויותיהם של קרנדאש וקליאקסה
**מיכאיל ניקולאייביץ' רומיאנצב** (ברוסית: Михаи́л Никола́евич Румя́нцев;‏ 10 בדצמבר 1901 - 31 במרץ 1983), שנודע בשם הבמה "קרנדאש" ("עיפרון" ברוסית), היה ליצן סובייטי נודע.
קרנדאש זכה לתואר "אמן העם של ברית המועצות" ולאות "גיבור העבודה הסוציאליסטית". הוא היה מורם של ליצנים סובייטים מפורסמים אחרים, בהם אולג פופוב ויורי ניקולין.

רומיאנצב נולד בסנקט פטרבורג. היו לו אח ואחות צעירים ממנו. אמו מתה בעודו בן שש. ידוע כי היו לו לפחות שתי בנות.

ב-1914 החל בלימודי אמנות, אך לא מצא בהם עניין. בין 1922–1925 עבד בתיאטרון כמצייר כרזות, ולאחר מכן עבר למוסקבה ושם המשיך להתפרנס מציור כרזות לסרטים ולמופעים. ב-1926 הושפע מסרטיהם של מארי פיקפורד ודאגלס פיירבנקס והחליט לעבור לקריירת משחק. הוא החל ללמוד משחק ואת מקצועות הקרקס אצל מי שהיה למנהל קרקס מוסקבה, מארק סולומונוביץ' מסטצ'קין.

החל משנת 1928 הוא הופיע בחיקוי של צ'ארלי צ'פלין, עד שיצר ב-1935 את דמותו של **קרנדאש**, אשר תמיד לווה בכלבו, הטרייר הסקוטי "קליאקסה" (שמשמעו "כתם דיו"). הופעותיו נחלו הצלחה רבה וזכו לאהדה גדולה. הוא התאים את הופעותיו לרוח הזמנים ובמהלך מלחמת העולם השנייה הכניס להופעותיו חיקויי חיילים גרמנים. ב-1960 יצא למסע הופעות בדרום אמריקה עם קרקס מוסקבה.

קרנדאש הופיע בקרקסים במשך 55 שנה, והופעתו האחרונה הייתה כשבועיים לפני מותו. לאחר מותו נקרא בית הספר לקרקס במוסקבה על שמו ופסל ארד בדמותם של קרנדאש וקליאקסה הוצב בכיכר הראשית בהומל.

קישורים חיצוניים
----------------

ויקישיתוף מדיה וקבצים בנושא **קרנדאש** בוויקישיתוף
* ביוגרפיה של קרנדאש (באנגלית)
* קרנדאש, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118984748
* ICCU: VIAV132579
* ISNI: 0000 0004 0360 984X
* LCCN: n88061464
* NKC: pna2012689103
* NTA: 128277149
* SELIBR: 283942
* VIAF: 315713622
* WorldCat: lccn-n88061464

 |
פירוש נוסף ערך זה עוסק בשרת גישת רשת. אם התכוונתם לחיבור רכיבי אחסון לרשת, ראו NAS.
**Network Access Server** (או **שרת גישת רשת**) - או בראשי תיבות **NAS** הוא מונח בתקשורת מחשבים המתייחס לנקודת גישה יחידה למשאבי מערכת חיצוניים. שרת המשמש כ-NAS יהיה שרת הגישה אליו יתחבר המשתמש בניסיונו ליצור קשר עם משאב הנמצא ברשת מרוחקת, אשר אינה הרשת שאליה מחובר המשתמש. התחברות זו מתבצעת באמצעות פרוטוקולים ודרכים שונות.

מאפיינים
--------

* NAS מבוסס על תקשורת חיוג נכנסת ויוצאת. שרת כזה עשוי להכיל קישורים דיגיטליים ואנלוגיים ויכול אף להכיל אלפי קישורים בו-זמנית.
* מעבד תקשורת אשר מקשר התקנים א-סינכרונים לרשתות LAN או WAN, דרך רשת ותוכנות הדמיית טרמינל. מקיים ניתוב סינכרוני וא-סינכרוני לפרוטוקלים נתמכים.
* ה-NAS אמור לשמש בתור שער גישה, אשר מגן על משאבים. משאבים אילו יכולים להיות מכל סוג שהוא, החל ברשת טלפוניה, מדפסות או האינטרנט.
* הלקוח מתחבר ל-NAS. ה-NAS מתחבר למשאב אחר ומוודא האם הלקוח מספק נתוני הזדהות מאושרים. בהסתמך על כך ה-NAS מאפשר או לא מאפשר גישה למשאבים המוגנים.

שימושים
-------

דוגמאות לסוגים שונים של שימושים:

ספקית אינטרנט אשר מספקת גישה לרשת באמצעות מודם סטנדרטי או התקני דמויי מודם, יהיו אלו PSTN, DSL, אינטרנט בכבלים או GPRS/UMTS - יכולה להשתמש בהתקן NAS אחד או יותר, אשר מקבל תקשורת PPP, PPPoE, או PPTP, בודק את פרטי ההזדהות (שם משתמש וסיסמה) ומתעד את פרטי החשבון באמצעות RADIUS אחורי, מאפשרת גישה למשתמשים באמצעות קישור זה.

דוגמה נוספת היא שיטת פורטל אחיזה אשר בשימוש על ידי ספקיות אלחוטיות, כאשר משתמש מבקש גישה לאינטרנט באמצעות רשת אלחוטית ופותח את הדפדפן שלו ה-NAS מזהה, שהמשתמש אינו מאושר כעת לגישה לאינטרנט וכך ה-NAS מבקש מהמשתמש את שם המשתמש והסיסמה שלו באמצעות דף אינטרנט. המשתמש מספק אותם ושולח אותם חזרה ל-NAS. ה-NAS משתמש בפרוטוקול RADIUS ומתחבר לשרת אימות חשבון (AAA) ומוסר את שם המשתמש והסיסמה. שרת ה-RADIUS מחפש במאגרי המידע שלו ומאתר את פרטי ההזדהות ומאמת אותם ומדווח ל-NAS שיאפשר גישה. אז ה-NAS מעניק גישה למשתמש לרשת האינטרנט.

שימוש נוסף ב-NAS הוא VoIP. עם זאת, במקום להשתמש בשם משתמש וסיסמה, פעמים רבות יעשה שימוש במספר טלפון או בכתובת IP. אם מספר הטלפון מאומת, המשתמש יכול להתקשר. שימוש אחרים יכולים להיות במקרה ומספר הטלפון בעל יכולת חיוג חוץ-אזורית או שאילתא של מספר הדקות, אשר נשארו בכרטיס טלכרט.

פרוטוקולים משויכים
------------------

אף על פי שאין זה נדרש, התקני NAS ישתמשו כמעט בבלעדיות בשרתי אימות (authentication), אישור (authorization) ושירותי חשבון (accounting) - המסומנים בראשי התיבות AAA. מתוך פרוטקולי ה-AAA הקיימים, RADIUS נוטה להיות בשימוש נרחב. פרוטוקל מבוסס Diameter מאפשר לשירותי RADIUS באמצעות מתן דוחות שגיאה ותקשורת בתוך הדומיין. פרוטוקול זה בשימוש ברשתות דוגמת IMS.

ראו גם
------

* שרת פרוקסי

קישורים חיצוניים
----------------

ויקישיתוף מדיה וקבצים בנושא **Network Access Server** בוויקישיתוף
**רולנד מורנו** (באנגלית: **Roland Moreno**; 11 ביוני 1945 – 29 באפריל 2012) היה ממציא, מהנדס, סופר והומוריסטן יהודי-צרפתי, שהמציא את הכרטיס החכם.

קורות חיים
----------

נולד בקהיר שבמצרים לצ'ארלס מורנו ולפרננדה בחבוט, בן למשפחה יהודית. בצעירותו, עבר עם אימו לצרפת, שם למד בבתי ספר מקומיים בפריז, והחל לעבור הסמכה אקדמית לאומית בסיום לימודיו התיכוניים, אך נשר לפני הסיום. מאז, תיאר את השכלתו כלימוד עצמי.

לאחר שסיים את לימודיו, עבד מורנו במספר עבודות קטנות, בין היתר ככתב צעיר במגזין Détective. בין השנים 1970–1972 שימש מורנו כעורך במגזין הכימיה הצרפתי Chimie-Actualités.

### הכרטיס החכם

לאחר שעזב את עבודתו במגזין הכימיה, הקים מורנו את חברת Innovatron, שעסקה בשיווק רעיונות ובקניין רוחני. הוא שיווק בהצלחה תוכנה שמיזגה מילים ליצירת שמות של מוצרים או מותגים חדשים עבור חברות.

לפני חשיפת הכרטיס החכם, הרעיון המקורי של מורנו היה לייצר טבעת חותם שתהיה טבעת חכמה עם שבב זעיר לקריאת מידע, והגיש על כך פטנט בשנת 1974. לאחר שהבין כי הרעיון לא מעשי, מורנו פישט את הרעיון, ובשנת 1975 הציג כרטיס פלסטיק שהכיל מיקרו-שבב, ששמו la carte à puce. בשנת 1976 הדגים מורנו כי ניתן להשתמש בכרטיס החכם שהמציא עבור עסקאות פיננסיות אלקטרוניות באמצעות מכונה.

הכרטיס החכם של מורנו נחל הצלחה רבה בצרפת החל משנות ה-80 של המאה ה-20, שם היה נפוץ הרבה לפני מדינות אחרות. בשנת 1983 שילבה חברת פראנס טלקום את הכרטיס החכם בכרטיסי התשלום הטלפוניים שלה. בשנת 1992 יישמה תעשיית הבנקאות הצרכנית הצרפתית את הכרטיס החכם של מורנו בחברת התשלומים Carte Bleue.

הכרטיס החכם של מורנו היווה את הבסיס לשבבים המשמשים כיום בנקים, סופרמרקטים, תחנות דלק, כרטיסי SIM, תעודות זהות ורישיונות נהיגה ביומטריים.

תפוצת השימוש בכרטיס החכם הייתה איטית יותר במדינות מחוץ לצרפת, והשימוש בו החל רק בשנות ה-90 המאוחרות. עם זאת, למרות התפוצה הנרחבת של הכרטיס החכם בצרפת והתמלוגים הרבים שהרוויח מורנו, ההמצאה שלו לא זכתה להכרה בינלאומית מספקת.

### המצאות ומיזמים נוספים

מורנו התעניין מאוד במוזיקה, שידור וכתיבה. הוא הקים את תחנת הרדיו האינטרנטית Radio Deliro, וגם המציא מספר מכשירים אלקטרוניים לא שגרתיים, שכללו בין היתר מחשבון, וגם מכשיר שנקרא Matapof, שביצע הדמיה אלקטרונית ומספרית של משחק הטלת מטבע.

### כתיבה ומשחק

מורנו כתב מספר ספרים, בהם Théorie du Bordel Ambiant, שהוא אוסף של רעיונותיו והשקפותיו. הוא גם כתב ספרים בשם הבדוי Laure Dynateur, וגם ספר בישול בשם L'Aide-Mémoire du Nouveau Cordon-bleu שמכיל יותר מ -2,000 מתכונים.

מורנו לקח חלק במספר סרטים קומיים בקולנוע הצרפתי, בהם הסרט הקומדי "Les Sous-doués en vacances" משנת 1982, בבימויו של קלוד זידי, כדמות ממציא מטורף שממציא "מחשב אהבה".

### חיים אישיים

מורנו נישא לסטפני סטולין בדצמבר 1976; לזוג שתי בנות, מריאן וג'וליה. הוא הלך לעולמו בפריז ב-29 באפריל 2012, בגיל 67.

קישורים חיצוניים
----------------

ויקישיתוף מדיה וקבצים בנושא **רולנד מורנו** בוויקישיתוף
* 

* אתר האינטרנט הרשמי של רולנד מורנו (בצרפתית)
* רולנד מורנו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12109262w (data)
* GND: 11896044X
* ISNI: 0000 0000 8108 2271
* LCCN: n94022708
* SUDOC: 02947213X
* VIAF: 29564851
* WorldCat: lccn-n94022708

 |
**בן בן ברוך** (נולד ב-4 בינואר 1982) הוא סטנדאפיסט, שחקן ישראלי ושחקן כדורגל חופים בנבחרת ישראל.

ביוגרפיה
--------

### ראשית חייו

בן ברוך נולד בטירת כרמל. בילדותו עברה משפחתו לירושלים, וכשלמד בכיתה ב' עזבה לבת ים. הוא למד בבית הספר תחכמוני ובתיכון רמת יוסף. בצבא שירת במרכז אב"ך בבה"ד 16 בצריפין. במקביל לשירותו הצבאי שיחק במכבי יפו בכדורגל, עד שנפצע בגיל 25. בן ברוך סיים תואר ראשון במנהל עסקים במכללה האקדמית תל אביב-יפו, ולאחר שעבד כסוכן מכירות בחברת ביטוח, הקים חברה בתחום הביטוח בשם "מגדלור" עם שותפו יוסי ארביב. לצד עבודתו, החל להופיע בבמות פתוחות.

לוגו "המוג'ו של בן בן ברוך"
### קריירה

בשנת 2008, והוא בן 26, החל להופיע כסטנדאפיסט ולפרסם סרטונים ביוטיוב, ביניהם קטעים מתוך הופעות וסדרת סרטוני חיקוי לשף אסף גרניט, שזכו למיליוני צפיות. 

משנת 2019 משדר פודקאסט ראיונות בשם "המוג'ו של בן בן ברוך", שבו הוא מראיין, כהגדרתו, "אנשים מעניינים שעשו משהו גדול בחיים ומשתפים בסודות ובתובנות שלהם". הפרק המואזן והנצפה ביותר עד היום הוא הפרק עם המוזיקאי רון נשר.

בשנת 2021 השתתף בן ברוך בסדרת הדוקו־ריאליטי "חיים של אבא", ששודרה ברשת 13, ובה חשף את חייו כאיש משפחה ואב לארבעה.

בשנת 2023 החל להנחות את תוכנית האירוח "הערב אצל בן בן ברוך" ברשת 13.

בשנת 2024 השתתף בתכנית המציאות אוטו אוכל: VIP לצד אשתו שירן.

#### הופעות כשחקן

* ב-2015 השתתף בתוכנית מלחמת המינים.
* ב-2016 התארח ב"צומת מילר", פעם בתפקיד עצמו ופעם בדמות "און הגאון".
* ב-2017 השתתף בתוכנית אנחנו במפה.
* ב-2018 השתתף בתוכנית חיים שלי.
* ב-2020 השתתף בספיישל ה-VIP של נינג'ה ישראל והגיע למקום החמישי.

חיים אישיים
-----------

בן ברוך נשוי ואב לארבעה, ומתגורר עם משפחתו בבת ים. הוא מקיים אורח חיים דתי, הכולל שמירת שבת, כשרות וטהרת המשפחה. לעיתים חובש כובע כתחליף לכיפה.

קישורים חיצוניים
----------------

* 

* אתר האינטרנט הרשמי של בן בן ברוך
* בן בן ברוך, ברשת החברתית אינסטגרם

* בן בן ברוך, במסד הנתונים הקולנועיים IMDb (באנגלית)
* הכירו את הסטנדאפיסט שהולך עם ציצית ומופיע בלי כיפה, באתר כיפה
* עדי פרי, "לאבא שלי היה מאוד קשה עם ההחלטה שלי, הוא לא הבין למה אני עושה את זה", רשת 13, 17 באוגוסט 2023

הערות שוליים
------------

1. ↑  אסי גל, ‏פה בדיוק אני אמור להיות, באתר ‏מאקו‏, 16 ביוני 2022
2. ↑  המוג'ו של בן בן ברוך
3. ↑  יהונתן קליין, ‏האם אבהות של מפורסמים מאתגרת יותר? סדרה חדשה מנסה לענות, בעיתון מקור ראשון, 3 באוקטובר 2021
4. ↑   בת ים - הזוית לא היכרתם - בן בן ברוך, סרטון בערוץ "בן בן ברוך", באתר יוטיוב (אורך: 05:00)
5. ↑  *ספיישל סטנדאפ - "מה השאלה?" בן בן ברוך עונה על הכל!*, נבדק ב-2024-01-30
**תוכנית יוזמה** הייתה תוכנית ממשלתית לעידוד השקעות הון סיכון במדינת ישראל. התוכנית נוסדה ב-1993 על ידי שר האוצר דאז אברהם בייגה שוחט והמדען הראשי במשרד התעשייה, המסחר והתעסוקה, יגאל ארליך ויושמה בשנים 1993–1998. 

התוכנית נועדה לעודד את צמיחת תעשיית ההיי-טק על ידי השקעה ממשלתית בקרנות הון סיכון. הממשלה השקיעה באופן ישיר כ-100 מיליון דולר ב-10 קרנות הון סיכון, כאשר הקרנות יכלו לבחור להפוך את הממשלה לשותף בקרן או להחזיר לממשלה את הסכום שהשקיעה בתוספת ריבית. הממשלה החזיקה בתחילה ב-40% מכל קרן, אך איפשרה לשותפים הפרטיים לרכוש את חלקה כעבור חמש שנים בתנאים נוחים. אמנם ההשקעה הממשלתית לא הייתה גדולה אך היא היוותה איתות מעודד באמצעותו יכלה הקרן לגייס הון בחו"ל. התוכנית נתנה דחיפה משמעותית לתעשיית הון הסיכון בישראל ויצרה אקלים המעודד השקעות בתחום ההי טק הישראלי.

כל קרן הון סיכון במסגרת יוזמה הורכבה ממשקיעי הון סיכון ישראלים ("מתלמדים"), חברת הון סיכון זרה וחברת החזקות או בנק ישראלי. אחת מקרנות הון הסיכון הייתה "קרן יוזמה" בהיקף של 20 מיליון דולר עבור השקעה בחממות טכנולוגיות וחברות טכנולוגיה צעירות. בראשית הפרויקט השקיעה הממשלה בקרנות תוכנית יוזמה ביחס של 1:1.5 כלומר אם הקרן הצליחה לגייס עבור חברה מסוימת 12 מיליון דולר, הממשלה השקיעה 8 מיליון נוספים. בהמשך עלה היחס ל-1:2.

בסיכום שערך אתר ynet בשנת 2004, כ-12 שנים לאחר התחלת התוכנית עלה כי קרנות יוזמה השקיעו ב-168 חברות הזנק ("סטארט-אפ"). 13 זרות, ו-153 ישראליות. נכון לעת הסיכום, 30 חברות נרכשו על ידי גופים אחרים (12 מתוכן סגרו את מרכז הפיתוח שלהן בישראל). 26 מהחברות הפכו לחברות ציבוריות, 49 נשארו חברות פרטיות ו-47 חברות נסגרו. 12 שנים לאחר ההשקע שרדו 103 חברות פעילות מתוך 153 הישראליות (שני שלישים), ynet מציין שזהו שיעור שרידות גבוה מאוד, כשהאחוז המקובל בעולם הוא שליש עד חצי.

התוכנית, שזכתה לכינוי "הדגם הישראלי" היוותה השראה לפרויקטים לאומיים במדינות אחרות כגון Innovation Fund באירלנד ו-NKTH בהונגריה.

ראו גם
------

* סיליקון ואדי

לקריאה נוספת
------------

* דן סינור ושאול זינגר, **מדינת הסטארט אפ**, כנרת זמורה-ביתן דביר והוצאת מטר, 2011 עמ' 150–161

קישורים חיצוניים
----------------

* גיל אבנימלך, פרופ' מוריס תובל, מדיניות אבולוציונית לעידוד תעשיית הון הסיכון: לקחים מניתוח התפתחות תעשיית הון הסיכון בישראל ( STE-WP-25), מוסד שמואל נאמן למחקר מתקדם במדע וטכנולוגיה

הערות שוליים
------------

1. ↑  גילאי דולב, הסיכון השתלם, ובגדול, באתר ynet, 3 בנובמבר 2004
2. ↑  Cowen's Innovation Fund Ireland, jobs, Irish start-ups and failed entrepreneurs
3. ↑  Israeli-Hungarian Technology Incubation and Technology Transfer Seminar
פירוש נוסף ערך זה עוסק בענף ספורט. אם התכוונתם למשמעויות השונות של המילה "סאקי", ראו סאקי. לציוד המשמש סקי, ראו מגלשיים.
שני מטיילים ב-Ski touring
**סקי** (מנורווגית: **Ski** – קרש) הוא קבוצת ענפי-ספורט שבהם נעשה שימוש במגלשיים כציוד העיקרי. סקי נעשה ספורט ידוע במיוחד אחרי ש "גל "יונגלסון" חטף ילד קטן בעוד שהוא עושה סקי.

היסטוריה
--------

תנועת אדם על גבי שלג התחילה כצורך תעבורתי, ותיעוד לשימוש במגלשי-שלג מופיע בציורי מערות הן באסיה והן בסקנדינביה כבר מהאלף השמיני לפני הספירה. לאורך ההיסטוריה - עד למאה ה-18 - גלישה על השלג שימשה בארצות החורף לציד, לגמיאת מרחקים ובהמשך למסעות מלחמה.

סקי כענף ספורטיבי, החל להתגבש במאה ה-19 כאשר את אבי הענף מקובל לראות בסונדרה נורהיים (Norheim) הנורווגי. כיום הסקי, על ענפיו ותת-ענפיו השונים, הוא ספורט אולימפי, וכמו כן מהווה חלק ניכר מתרבות הפנאי של החברה המערבית, כספורט לא תחרותי.

עם ההתקדמות שחלה במאה ה-20 בתחומי מדע שונים כאווירודינמיקה והנדסת חומרים, והתפתחות הסקי כספורט בכלל וכמקצוע אולימפי בפרט, חלו שינויים גם בציוד המשמש לגלישה. הידע שנצבר שימש, למשל, לפיתוח חליפות סקי המתאפיינות בגרר נמוך, בגדים קלים ודקים בעלי יכולת בידוד חום גבוהה ומגלשיים קלים ואלסטיים אך קשיחים.

מלבד מגלשיים, ציוד סקי כולל על-פי רוב גם זוג מוטות שבהם אוחז הגולש המשפרים את איזונו ותאוצתו בשלג; נעליים מיוחדות או ערדליים - שאליהם מתחברים המגלשיים באמצעות תופסנים, חליפה המגינה מרטיבות וציוד-קצה שעשוי לכלול משקפי שמש או מסכת הגנה אחרת, ופריטי ביגוד חמים.

ענפים
-----

קופץ סקי בקנדה
ענף הסקי התחרותי מתחלק למספר ענפי משנה:

* סקי אלפיני
* סקי נורדי, הכולל:
	+ סקי למרחקים (Cross-country)
	+ קפיצות סקי
	+ סקי נורדי משולב
* סקי חופשי
* סנובורדינג
* סקי מהירות
* ביאתלון
* גלישת טלמרק

פדרציית הסקי הבינלאומית (בראשי תיבות FIS) היא הגוף העולמי המנהל את ענף הסקי לסוגיו השונים.

**סקי מים** - בשונה מסקי שלג, הוא ענף ספורטיבי שאינו חוסה תחת פדרציית הסקי, וההיבט היחידי שמשותף לשני הענפים הוא השימוש במגלשיים.

ראו גם
------

* גלשן שלג
* ביאתלון
* אתר סקי
* סימולטור לגלישה במגלשיים ובסנובורד

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סקי** |
| ויקישיתוף תמונות ומדיה בוויקישיתוף: **סקי** |

* מונחים מתחום הסקי, באתר GoTravel
* כתבות בנושאי סקי, באתר GoTravel
* ארז גרטי, במדרון החלקלק: מדעי הסקי, במדור "מאגר המדע" באתר של מכון דוידסון לחינוך מדעי, 13 בפברואר 2018
* סקי, באתר אנציקלופדיה בריטניקה (באנגלית)
* מגלשי סקי וסקי, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548637505171
* BnF: cb11933275n (data)
* GND: 4077484-3
* LCCN: sh85123208
* NDL: 00571663
* NKC: ph115188

 |
**ואנוצ'קה** (בצ'כית: Vánočka) הוא לחם קלוע, שנאפה בצ'כיה  ובסלובקיה ( בסלובקית נקראת וִיאנוצ'קה -Vianočka) באופן מסורתי בזמן חג המולד. 

מאפיינים

לחם חג מולד חגיגי מיוחד כזה העשוי מקמח לבן, בצורת טריז או בצורה קלועה, הוזכר לראשונה בסביבות שנת 1400 על ידי הנזיר הבנדיקטיני יאן מִהולשוב (Jan of Holešov) ביצירתו "מסכת בערב חג המולד". לפי פרשנותו, מאפה זה סימל את ישו הילד עטוף בבד.

עוד התייחסו לואנוצ'קה במהלך המאה ה-16, אז הלחם הזה היה מותר להכנה ולאפייה רק על ידי אופה שהיה אומן חבר גילדה. במהלך המאה ה-18 אנשים הביאו את המתכון לבתיהם והחלו לאפות אותו בעצמם. הלחם עשיר בביצים ובחמאה, מה שהופך אותו דומה לבריוש. קליפת לימון ורום מוסיפים צבע וטעם. הבצק יכול להכיל גם צימוקים ושקדים והוא קלוע כמו חלה. ניתן ליצור ואנוצ'קה משלוש צמות קטנות יותר נוספות הנערמת על גבי שלוש צמות גדולות יותר שמהוות את בסיס הלחם. לפעמים צורה זו מתפרשת כפסל גס של ישו התינוק עטוף בבד ומונח באבוס.

יש ללחם מוניטין של "קשה להכנה" ולכן בהרבה משקי בית מוצמדות לתהליך האפייה אמונות טפלות ומנהגים מיוחדים. כשמכינים ואנוצ'קה, מאמינים שחייבים לחשוב על כל מי שיקר למכין ואופה אותו. מנהג נוסף הוא להימנע מלגעת בוואנוצ'קה במתכת. לבסוף, מי שמכין את הוואנוצ'קה צריך לקפוץ למעלה ולמטה בזמן שהבצק תופח.

הלחם נקרא על שם Vánoce שפירושו חג המולד בצ'כית (Vianoce בסלובקית).

מבצק זהה מכינים בחג הפסחא כיכר בשם mazanec.

לקריאה נוספת
------------

* צופף (מאכל)
* הוסקה (Houska)
* הפקרנץ
* רשימת לחמים מתוקים

הערות שוליים
------------

1. ↑  "Czech Christmas". *archiv.radio.cz*. נבדק ב-2021-11-26.
2. ↑  *Výbor z české literatury od počátků po dobu Husovu* (PDF) (בצ׳כית). נבדק ב-2018-02-09.
3. ↑  "Radio Prague - the international service of Czech Radio". *old.radio.cz*. נבדק ב-2017-02-20.
4. ↑  "Vanocka: Czech Christmas bread done right | Radio Prague International". *radio.cz*. 25 בדצמבר 2004. נבדק ב-2021-11-26. `{{cite web}}`:  (עזרה)
5. ↑  "Vanocka - Vánoèka - Czech Christmas Bread Recipe". *Food.com*. נבדק ב-2021-11-26.
**אלי ברוד** (באנגלית: **Eli Broad**;‏ 6 ביוני 1933 – 30 באפריל 2021) היה איש עסקים ונדבן יהודי-אמריקאי.

קורות חיים
----------

ברוד נולד כבן יחיד ברובע הברונקס בניו יורק לזוג הורים יהודים שהיגרו מליטא. אביו היה צבע ואמו תופרת שמלות. כשהיה בן 6 עברה משפחתו לדטרויט. ברוד למד בבית ספר ציבורי, ובשנת 1951 סיים את לימודיו בבית הספר התיכון Detroit Centra. אחר כך למד באוניברסיטת המדינה של מישיגן חשבונאות וכלכלה. בשנת 1954, כשהוא בן 21, נישא לאשתו אידית. הוא עבד תקופה של שנתיים כרואה חשבון, ואחר כך פתח יחד עם שותף, דונלד קופמן, חברה לבניית בתים בשם Kaufman and Broad Home Corporation. בשנת 1971 רכש את חברת הביטוח Sun Life Insurance Company of America, חברת ביטוח קטנה שפעלה בבולטימור. הוא שינה את שמה ל-SunAmerica ובשנת 1999 מכר אותה לענק הביטוח AIG בעבור 18 מיליארד דולר.

ברוד נפטר ב-30 באפריל 2021 במרכז הרפואי סידרס-סייניי (אנ') בלוס אנג'לס, קליפורניה, לאחר מחלה ממושכת.

פעילות נדבנית
-------------

ברוד תרם כספים למטרות שונות במשך שנים רבות. הוא היה מהתומכים העיקריים בהקמת המוזיאון לאמנות בת-זמננו (אנ') בלוס אנג'לס ושימש היושב ראש שלו בשנים 1979–1984. ברוד הוביל את מסע ההתרמה בעבור הקמת אולם הקונצרטים על שם וולט דיסני בלוס אנג'לס, מעונה של התזמורת הפילהרמונית של לוס אנג'לס ואחד מאולמות הקונצרטים המפוארים בעולם. הוא תרם כסף רב למטרות מחקר ביו-רפואית והקים את המכון המשותף לאוניברסיטאות הרווארד ו-MIT, מכון ברוד למחקר גנומי. בשנת 2015 חנך את מוזיאון הברוד לאמנות מודרנית שנבנה בתרומתו בלוס אנג'לס.

ברוד תמך כספית באמנים והיה אחד מאספני האמנות הגדולים בארצות הברית. בין השאר רכש יצירות של האמנים הבאים: אנדי וורהול, דייוויד סמית, דמיאן הירסט, סינדי שרמן, אדוארד רושה, ג'ף קונס, רוי ליכטנשטיין, רוברט ראושנברג, ג'ספר ג'ונס וג'ון באלדסארי.

בשנת 2010 הצטרף ברוד למיזם התחייבות הנתינה שהוקם על ידי וורן באפט וביל גייטס, ובו התחייב לתרום את מרבית הונו למטרות צדקה.

קישורים חיצוניים
----------------

ויקישיתוף מדיה וקבצים בנושא **אלי ברוד** בוויקישיתוף
* אלי ברוד, בתוכנית 60 דקות, 2011

הערות שוליים
------------

1. ↑  Tapp, Tom (April 30, 2021). Eli Broad Dies: Businessman, Philanthropist, Founder of L.A.’s Broad Museum Was 87. Deadline Hollywood. Retrieved May 1, 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007444681105171
* BIBSYS: 2126568
* GND: 123518687
* ISNI: 0000 0000 4888 3026
* LCCN: nr92002633
* NDL: 001125189
* NTA: 398541728
* RKD: 369294
* SUDOC: 253189233
* VIAF: 36777586
* WorldCat: lccn-nr92002633

 |
**לואיסיוס דון דידסון** (בצרפתית: **Louicius Don Deedson** נולד ב-11 בפברואר 2001 בטבארה שבהאיטי) הוא כדורגלן האיטי המשחק בעמדת קשר הכנף בקבוצת אודנסה בולקלוב מליגת העל הדנית ובנבחרת האיטי.

קריירת מועדונים
---------------

דידסון החל את הקריירה המקצוענית שלו בקבוצת הוברו מליגת העל הדנית בשנת 2019. הוא ערך שבע הופעות ליגה והבקיע שער אחד בעונת 2019/2020, בסופה נשרה הוברו לליגת המשנה הדנית. בשלוש העונות הבאות ערך דידסון 72 הופעות ליגה והבקיע 18 שערים במדי הוברו במסגרת ליגת המשנה הדנית.

ב-1 ביולי 2023 חתם דידסון באודנסה בולקלוב מליגת העל הדנית. ב-23 ביולי ערך את הופעת הבכורה שלו במועדון, בתיקו 2-2 נגד ראנס במסגרת המחזור הראשון בליגה לעונת 2023/2024. ב-27 באוגוסט הבקיע את שערי הבכורה שלו במועדון, צמד שערים בניצחון 5-1 על הבידוברה במסגרת המחזור השישי בליגה.

קריירה בינלאומית
----------------

ב-25 במרץ 2021 ערך דידסון את הופעת הבכורה שלו בנבחרת האיטי, בניצחון 2-0 על נבחרת בליז במסגרת מוקדמות מונדיאל 2022.

נכלל בסגל נבחרת האיטי לטורניר גביע הזהב 2021, אך לא שיחק בטורניר.

ב-12 בספטמבר 2023 הבקיע את שערי הבכורה שלו בנבחרת, צמד שערים בתיקו 2-2 נגד נבחרת ג'מייקה במסגרת ליגת האומות של CONCACAF 2023/2024.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לואיסיוס דון דידסון"**.